cyanic-selkie/wikianc huggingface dataset:
Χιόνι
Σχηματισμός
Το χιόνι (αρχαία ελληνικά: η χιών) δημιουργείται μεταξύ, κάτω ή πάνω από τα στρώματα των νεφών, ανάλογα του πλάτους και της θερμοκρασίας των νεφών, από τη συμπύκνωση των υδρατμών σε θερμοκρασία κατώτερη του σημείου πήξεως αλλά με πολύ βραδύ ρυθμό. Έτσι το χιόνι αποτελείται από κρυστάλλους πάγου, που ενωμένοι μεταξύ τους χαλαρά σχηματίζουν τις λευκές και ελαφρές χιονονιφάδες.
Φίλιππος Πλιάτσικας
Ο Φίλιππος Πλιάτσικας είναι μουσικός, συνθέτης και στιχουργός. Είναι ο κύριος συνθέτης, στιχουργός και τραγουδιστής του ροκ συγκροτήματος Πυξ Λαξ, του οποίου αποτελεί και ιδρυτικό μέλος μαζί με τον Μάνο Ξυδού και τον Μπάμπη Στόκα. Παράλληλα με το συγκρότημα ακολουθεί και προσωπική πορεία.
Χιόνι
Σχηματισμός
Μεγάλες ποσότητες σχηματίζονται στα ψηλά νέφη σε όλα τα πλάτη της Γης. Αν και είναι κοινότατο στους πόλους, εν τούτοις σχηματίζεται περισσότερο στις βόρειες εύκρατες ζώνες επειδή ο αέρας περιέχει περισσότερη υγρασία. Στα πολικά όρη, οροπέδια, αλλά και στα ψηλότερα όρη πέφτει σε μεγάλη ποσότητα, έκταση και βάθος ώστε η πίεση των τελευταίων στρώσεων το μετατρέπει σε πάγο, σχηματίζοντας έτσι τους παγετώνες που στις πολικές περιοχές καλύπτουν χιλιάδες τετραγωνικά χιλιόμετρα.
Φίλιππος Πλιάτσικας
Σταδιοδρομία
Ο Φίλιππος Πλιάτσικας γεννήθηκε στην Αθήνα και ασχολήθηκε με τη μουσική από την ηλικία των 12 ετών. Από το 1989 ήταν ιδρυτικό μέλος του δημοφιλούς συγκροτήματος "Πυξ Λαξ" και μέχρι το 2004, όταν το συγκρότημα διαλύθηκε, έγραψε και τραγούδησε τραγούδια όπως, «Οι Παλιές Αγάπες Πάνε Στον Παράδεισο», «Μοναξιά Μου Όλα», «Έπαψες Αγάπη Να Θυμίζεις» και πολλά άλλα. Η σόλο σταδιοδρομία του από το 2004 είναι εξίσου εντυπωσιακή και τα άλμπουμ του συνεχίζουν να φτάνουν σε χρυσές και πλατινένιες πωλήσεις. Μερικά από τα τραγούδια των άλμπουμ είναι: «Τι Δεν Έμαθε Ο Θεός», «Ταξιδεύοντας Με Άλλον Ήχο» (ηχογραφημένο από τη ζωντανή παράσταση του Μεγάρου Μουσικής Αθηνών με την Κλασική Ορχήστρα Σύγχρονης Μουσικής της ΕΡΤ), «Ένα Βροχερό Ταξί», «Ποιός Έχει Λόγο Στην Αγάπη», «Αν Θα Μπορούσα Τον Κόσμο Να Άλλαζα», «Πόλη Χιόνι» και πολλά άλλα.
Χιόνι
Σχηματισμός
Για πολλούς τοπογραφικούς και μετεωρολογικούς λόγους οι χιονοπτώσεις ποικίλλουν σημαντικά στις κορυφές των βουνών ακόμα και αν είναι στον ίδιο παράλληλο. Τα όρια του «διαρκούς χιονιού», στις κορυφές, γνωστό ως η γραμμή χιονιού, είναι από 300 μ. υψόμετρο σε γεωγραφικό πλάτος 70°, 1.500 μ. σε 60°, 2.100 μ σε 50°, 3.000 μ σε 40°, 3.900 μ. σε 30°, 4.500 μ. σε 20° και 5.100 μ. στον Ισημερινό. thumb|left|Χιονονιφάδες, Ουίλσον Μπέντλεϊ, 1902.
Φίλιππος Πλιάτσικας
Σταδιοδρομία
Στο μουσικό του ταξίδι συνεργάστηκε με καλλιτέχνες όπως: οι R.E.M., ο Στινγκ, ο Έρικ Μπάρντον, ο Μαρκ Άλμοντ, ο Steve Wynn, ο Gordon Gano, οι Loop Guru, οι I Muvrini, η Χάρις Αλεξίου, οι Χάρης και Πάνος Κατσιμίχας, ο Διονύσης Τσακνής, ο Βασίλης Καζούλης, ο Βασίλης Καρράς, ο Λαυρέντης Μαχαιρίτσας, ο Δημήτρης Μητροπάνος και πολλούς άλλους. Εμφανίστηκε σε πολλές συναυλίες, τόσο στην Ελλάδα όσο και στο εξωτερικό και συνεχίζει να το κάνει. Το 2005 και το 2006, συνεργάστηκε με τους Λαυρέντη Μαχαιρίτσα και Διονύση Τσακνή σε συναυλίες σε όλη την Ελλάδα. Αυτή η διετής συνεργασία ολοκληρώθηκε με μια μεγάλη συναυλία, με τίτλο "25 χρόνια - Η ροκ μας", με προσκεκλημένους όλους τους σημαντικότερους τραγουδιστές της βιομηχανίας. Το καλοκαίρι του 2006, συμμετείχε σε οδικό φεστιβάλ με τίτλο «Όνειρο Ηλεκτρικής Νύχτας», όπου ταξίδεψε σε όλη την Ελλάδα με το Μανώλη Φάμελλο, τους Όναρ και το Θοδωρή Κοντάκο (Κύριος Κ.).
Χιόνι
Σχηματισμός
Τα κρυσταλλικά συσσωματώματα των νιφάδων του χιονιού είναι κατά το πλείστον διαφανή με στιλπνές έδρες που αντανακλούν το φως και παρουσιάζουν λευκή μάζα. Το μέγεθος των κρυστάλλων τους, είναι 0.25 - 13 χιλιοστά και πέφτουν μεμονωμένοι ή ενωμένοι σε νιφάδες που σχηματίζονται συνήθως σε ήρεμη χιονόπτωση με θερμοκρασία εδάφους 0 °C (32 °F) ή χαμηλότερη. Τα πολύ ψυχρά νέφη σχεδόν πάντα είναι ξηρά, σε αντίθεση με τα θερμότερα νέφη (τα χαμηλότερα) που περιέχουν περισσότερη υγρασία και έχουν την τάση να παρασκευάζουν τους μεγαλύτερους, ταχέως αυξανόμενους και διακλαδιζόμενους κρυστάλλους.
Φίλιππος Πλιάτσικας
Σταδιοδρομία
Την άνοιξη του 2007, κυκλοφορεί ένα από τα πιο επιτυχημένα άλμπουμ του μέχρι σήμερα στην προσωπική του σταδιοδρομία, που ονομάζεται «Omnia». Αυτό το πλατινένιο άλμπουμ ανέβασε τον Πλιάτσικα από την άποψη των ζωντανών του συναυλιών. Αυτό διαπιστώθηκε στις τρεις sold out συναυλίες του με τη Σύγχρονη Ορχήστρα της ΕΡΤ στο διάσημο Θέατρο Λυκαβηττού, όπου 22.000 οπαδοί δικαιολόγησαν το ταξίδι και την επιλογή του. Το χειμώνα του 2008, πραγματοποίησε περιοδεία σε όλη την Ελλάδα και την Κύπρο με το Βασίλη Καζούλη, όπου περισσότεροι από 100.000 οπαδοί παρευρέθηκαν σε αυτές τις επιτυχημένες συναυλίες.
Το 2009, κυκλοφορεί το επόμενο άλμπουμ του «Μπαλαρίνες Επιτρέπονται» και περιοδεύει σε 10 ευρωπαϊκές πόλεις: Λονδίνο, Λέστερ, Ντίσελντορφ, Φρανκφούρτη, Στουτγάρδη, Μόναχο, Βρυξέλλες, Άμστερνταμ, Λευκωσία και Λεμεσός. Την ίδια χρονιά, ξεκίνησε την καλοκαιρινή του περιοδεία στο Στάδιο Καραϊσκάκη με τον Σινέντ Ο' Κόνορ και έκτακτους συμμετέχοντες τους: Κωστή Μαραβέγια, Gordon Gano (Violent Femmes) και MC Yinka. Στο τέλος του 2010, κυκλοφόρησε το άλμπουμ του «Την Αλήθεια Να Πω», το οποίο διανεμήθηκε δωρεάν μέσω διαδικτύου, κάτι που έγινε για πρώτη φορά στην ελληνική μουσική βιομηχανία. Αυτό το άλμπουμ περιλάμβανε 15 κομμάτια που αναπαριστούσαν την αλήθεια, την πραγματικότητά του. Έχει πειραματιστεί με διάφορους ήχους και με τη χρήση μιας Ευαγγελικής χορωδίας από το Σαν Ντιέγκο, αναμειγμένη με μουσικούς από την Ήπειρο, κατόρθωσε να κάνει τα τραγούδια του ένα ταξίδι για άλλη μια φορά. Δεδομένου του άλμπουμ που παρουσίασε, έδωσε συναυλίες από το Δεκέμβριο του 2010 μέχρι την άνοιξη του 2011.
Το 2011, οι Πυξ Λαξ επανενώθηκαν. Αυτοί οι παλιοί φίλοι συναντήθηκαν στη σκηνή για μια σειρά συναυλιών. Αυτό θεωρήθηκε το μουσικό γεγονός της χρονιάς. Ταξίδεψαν στις μεγαλύτερες πόλεις της Ελλάδας και παρουσίασαν μία συναυλία που δεν έμοιαζε με καμία προηγούμενη στην Ελλάδα. Αυτό ήταν γεγονός, καθώς έσπασε το ρεκόρ των περισσότερων πωλήσεων εισιτηρίων για συναυλίες περιοδείας Ελλήνων καλλιτεχνών. Τα κυριότερα σημεία της περιοδείας ήταν στο Ολυμπιακό Στάδιο Αθηνών με 80.000 άτομα και στο Καυτατζόγλειο της Θεσσαλονίκης με κοινό 50.000 ατόμων. Η περιοδεία του συγκροτήματος ολοκληρώθηκε με τρεις συναυλίες στις ΗΠΑ (Νέα Υόρκη, Σικάγο, Βοστώνη) και μία στον Καναδά (Τορόντο), που πραγματοποιήθηκαν σε ιστορικούς χώρους (Terminal 5 και House of Blues).
Τον Μάρτιο του 2012, ο Πλιάτσικας κυκλοφόρησε το νέο του άλμπουμ, με τίτλο «Προσοχή στο Κενό» και το τραγούδι «Που να Πάμε», έχει ήδη ξεκινήσει το δικό του ταξίδι. Ετοιμάζεται για την καλοκαιρινή του περιοδεία, που ξεκινάει στις 30 Μαΐου, στην οποία θα συμμετέχει μαζί του η Ελεωνόρα Ζουγανέλη.
Το 2014, εμφανίστηκε στη σκηνή του «Gazi Live» μαζί με τον φίλο του Μπάμπη Στόκα, σε ένα διαφορετικό πρόγραμμα με τραγούδια των Πυξ Λαξ αλλά και προσωπικά τους. Την ίδια χρονιά, δημιούργησε την παράσταση «Η Άλλη Πλευρά Του Μπλε» όπου μαζί με αγαπημένους καλλιτέχνες περιόδευσαν σε διάφορες πόλεις της Ευρώπης. Κυκλοφόρησε επίσης το ομώνυμο άλμπουμ, όπου συμμετείχαν αρκετοί καλλιτέχνες ανάμεσά τους ο Μίλτος Πασχαλίδης, ο Μπάμπης Στόκας, o Gordon Gano, ο Νίκος Πορτοκάλογλου κ.α. Τον Σεπτέμβριο του ίδιου έτους, εμφανίστηκε στο Ηρώδειο μαζί με την Ορχήστρα της Πράγας. Η συναυλία ηχογραφήθηκε και κυκλοφόρησε.
Το 2015, κυκλοφόρησε το άλμπουμ «Ένας Ολοκαίνουργιος Κόσμος» με τις συμμετοχές των: Βασίλη Παπακωνσταντίνου, Γιάννη Μηλιώκα, MC Yinka, κ.α. Παράλληλα κυκλοφορεί η πρώτη του συγγραφική απόπειρα " Το Όνομα", άμεσα συνδεδεμένη με τα τραγούδια του δίσκου και το πρώτο άλμπουμ με τραγούδια-διασκευές στα αγγλικά παρέα με του Boarders Breakers Band.
Το 2016 εμφανίζεται στο Γυάλινο Μουσικό Θέατρο παρέα με τον B.D Foxmoor παρουσιάζοντας το "Παραπόρτι", μια παράσταση που επιδιώκει να δείξει πως η μουσική είναι μία.
Το 2017, κυκλοφόρησε το άλμπουμ «Βάλε Φωτιά» με 14 νέα τραγούδια. Στο άλμπουμ συμμετείχαν οι: B.D Foxmoor, Στάθης Δρογώσης, Δραμαμίνη.
Τον Δεκέμβριο του 2018, κυκλοφόρησε το κομμάτι «Χρωστάω Μια Συγγνώμη». Τους στίχους και τη μουσική υπογράφει ο ίδιος. Το τραγούδι μιλάει για το περιβάλλον και την καταστροφή του πλανήτη.
Τον Μάιο του 2020 κυκλοφόρησε το άλμπουμ «Καραντίνα Songs» με 9 τραγούδια εκ των οποίων τα τρία ήταν παλιές επιτυχίες που ταίριαζαν απόλυτα στην εποχή του κορωνοϊού. Στο άλμπουμ συμμετείχαν ο Μάρκος Κούμαρης απ' τους Locomondo, η Livertia και ο Κος Κ.
Τον χειμώνα του 2022 πραγματοποιεί εμφανίσεις με τον γνωστό καλλιτέχνη Βαγγέλη Γερμανό παρουσιάζοντας την παράσταση 'Η Μοναξιά μου πάει στα Μπαράκια...'.
Regensburger Domspatzen
thumb|right|350px|Η χορωδία στην Νότιο Αφρική (2008) Οι Regensburger Domspatzen (γερμ. «Τα σπουργιτάκια της Μητρόπολης του Ρέγκενσμπουργκ») είναι μια από τις πιο φημισμένες και αρχαιότερες χορωδίες αγοριών και εφήβων του κόσμου. Ανήκουν στην μητρόπολη του Ρέγκενσμπουργκ και έχουν χιλιετή και ένδοξη ιστορία. Το 2002 αναγορεύτηκαν πολιτιστικοί πρέσβεις της Ευρώπης. Η χορωδία είναι επίσης πρεσβευτές της UNICEF.
Φίλιππος Πλιάτσικας
Επανένωση των Πυξ Λαξ (2018-)
Τον Δεκέμβριο του 2016, ανακοινώθηκε ότι με αφορμή τα 30 χρόνια του συγκροτήματος, θα γινόταν περιοδεία το καλοκαίρι του 2018. Η περιοδεία με τίτλο Πυξ Λαξ: 30 Χρόνια ξεκίνησε στο Ολυμπιακό Στάδιο. Στις 25 Μαΐου του ίδιου έτους, οι Πυξ Λαξ επέστρεψαν και δισκογραφικά με το άλμπουμ Μια Μέρα Πριν Τον Χειμώνα, που περιλαμβάνει 14 κομμάτια και κυκλοφόρησε από την Panik Oxygen.
Regensburger Domspatzen
Εξωτερικοί σύνδεσμοι
Κατηγορία:Μουσική στη Γερμανία
Φίλιππος Πλιάτσικας
Επανένωση των Πυξ Λαξ (2018-)
Από τις 6 Ιουνίου στο Κηποθέατρο Λεμεσού, πραγματοποίησαν μία απ' τις μεγαλύτερες περιοδείες τους σε όλη την Ελλάδα και την Κύπρο, όπου γιόρτασαν μαζί με τους χιλιάδες οπαδούς τους.
Χιόνι
Σχηματισμός
Γενικά τα σχήματα των κρυστάλλων του χιονιού ανήκουν στο εξαγωνικό σύστημα, με επικράτηση των αστεροειδών μορφών με έξι ακτίνες. Η ομορφιά και ο πλούτος τους έλκυσε τη προσοχή και το θαυμασμό των μελετητών του χιονιού από τους αρχαίους χρόνους μέχρι και σήμερα, και αποδεδειγμένα θεωρείται ότι υπερτερούν σε τελειότητα και ποικιλία των κρυστάλλων οποιουδήποτε ορυκτού είδους.
Επιπτώσεις
Από το χιόνι προέρχονται πολλές ωφέλειες, αλλά και καταστροφές. Διατηρεί τη θερμότητα του εδάφους και προστατεύει τη βλάστηση, από την τήξη του παρέχει άφθονο νερό που τροφοδοτεί ποτάμια και χείμαρρους. Στις πολικές περιοχές και στις κορυφές των βουνών, προσφέρεται θαυμάσια στην επικοινωνία και μεταφορά ειδών με έλκηθρα. Συνθλιβόμενο και μετατρεπόμενο σε πάγο συντελεί τα μέγιστα στη διάβρωση του εδάφους, μετατρέποντας τους βράχους σε χώμα και διανοίγοντας ρυάκια και όχθες ποταμών.
Από την άλλη όμως, η γρήγορη τήξη του δημιουργεί επικίνδυνες πλημμύρες, η τυχόν έντονη χιονόπτωση φράζει δρόμους και παραλύει τις συγκοινωνίες, το βάρος του προκαλεί θραύση δέντρων και δικτύων, ενώ σε πλαγιές δημιουργεί χιονοστιβάδες, που κατερχόμενες προξενούν μεγάλες καταστροφές. δεξιά|μικρογραφία|Χιονισμένο τοπίο στο [[Ελατοχώρι Πιερίας, τον Ιανουάριο του 2012.]]
Στις περισσότερες όμως των περιπτώσεων στη γεωργία, το χιόνι είναι ωφέλιμο. Καταστρέφει παράσιτα, τα ποώδη φυτά δεν βλάπτονται και γενικά τα χειμερινά σιτηρά και τα κτηνοτροφικά ψυχανθή καλυπτόμενα από το χιόνι προστατεύονται από τους παγερούς ανέμους. Δημιουργεί βραδεία απορρόφηση και αποθήκευση από την τήξη ύδατος, όπου και χαρακτηριστική η εμπειρία στις ελαιοκομικές περιφέρειες ότι μετά από βαρύ χειμώνα με άφθονες χιονοπτώσεις η σοδειά είναι άφθονη.
Τέλος, δεν θα πρέπει να λησμονείται και η μεγάλη προσφορά του στον αθλητισμό, στα χιονοδρομικά κέντρα και στον τουρισμό.
Εξωτερικοί σύνδεσμοι
Κατηγορία:Κατακρημνίσεις Κατηγορία:Υδρομετέωρα Κατηγορία:Μορφές του νερού
Φίλιππος Πλιάτσικας
Επανένωση των Πυξ Λαξ (2018-)
Στις 6 Δεκεμβρίου του ίδιου έτους, ξεκίνησαν τις εμφανίσεις τους στη μουσική σκηνή «Οδός Λυσίου» με πολλά αγαπημένα τραγούδια σ' ένα τρίωρο πρόγραμμα.
Στις 11 Δεκεμβρίου, κυκλοφόρησαν σε διασκευή, το τραγούδι του Τάσου Λειβαδίτη και του Μίκη Θεοδωράκη «Την Πόρτα Ανοίγω Το Βράδυ» που πρωτοκυκλοφόρησε το 1978.
Εξωτερικοί σύνδεσμοι
Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές Κατηγορία:Έλληνες στιχουργοί Κατηγορία:Έλληνες συνθέτες Κατηγορία:Έλληνες μουσικοί Κατηγορία:Ροκ μουσικοί Κατηγορία:Βραβευμένοι με Αρίων
Λας Μέδουλας
To Λας Μέδουλας (ισπανικά: Las Médulas, γαλικιανά: As Médulas ή As Meduas) είναι μια ιστορική τοποθεσία δίπλα πόλη Πονφεράδα της περιοχής Ελ Μπιέρθο (επαρχείατης Λεόν, Καστίλη και Λεόν, Ισπανία), που ήταν το πιο σημαντικό ορυχείο χρυσού στη Ρωμαϊκή αυτοκρατορία. Το 1997 χαρακτηρίστικε από την UNESCO ως μνημείο παγκόσμιας κληρονομιάς.
Το εντυπωσιακό τοπίο του Λας Μέδουλας είναι αποτέλεσμα της ρούινα μόντιουμ, μιας ρωμαϊκής τεχνικής εξόρυξης που περιγράφτηκε από τον Πλίνιο τον Πρεσβύτερο το 77 μ.Χ. Η τεχνική που χρησιμοποιήθηκε ήταν ένας τύπος υδραυλικής εξόρυξης που περιελάμβανε την υπόσκαψη του βουνού με μεγάλες ποσότητες νερού. Η παροχή του νερού γινόταν με μεταφορά ανάμεσα σε υδάτινες λεκάνες. Τουλάχιστον επτά μακριά υδραγωγεία αντλούσαν τα υδάτινα ρέματα της περιοχής Λα Καμπρέρα (όπου οι βροχοπτώσεις στα ορεινά είναι σχετικά υψηλές) σε διάφορα υψόμετρα.Τα ίδια υδραγωγεία χρησίμευαν και για το πλύσιμο των εκτεταμένων αποθεμάτων χρυσού.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Ισπανία Κατηγορία:Καστίλη και Λεόν
Σόλος Αχαΐας
Ο Σόλος είναι ορεινό χωριό της πρώην Επαρχίας Καλαβρύτων του Νομού Αχαΐας.
Γενικά στοιχεία
Είναι χτισμένος σε υψόμετρο 1.050 μέτρων στις βόρειες πλαγιές του όρους Κράθης, πρόβουνου των Αροανίων, και αποτελεί έναν από τους πιο ορεινούς οικισμούς της Αχαΐας. Ο Σόλος από το 1998 έως το 2010 αποτελούσε οικισμό του Δημοτικού Διαμερίσματος Μεσορρουγίου του πρώην Δήμου Ακράτας. Από το 2011 ανήκει διοικητικά στο νεοπαγή Δήμο Αιγιαλείας. Ο πληθυσμός του σύμφωνα με την απογραφή του 2011 είναι 27 κάτοικοι. Το χωριό αποτελείται από τρεις συνοικίες: τον Σόλο (μεγαλύτερη συνοικία), τα Ζαμπελιάνικα και τα Λυκιάνικα, τα οποία παλιότερα είχαν αναγνωριστεί ως ξεχωριστός οικισμός που ανήκε, όπως και ο Σόλος, στην πρώην Κοινότητα Μεσορρουγίου. Οι κάτοικοί του ασχολούνται με την κτηνοτροφία και με την καλλιέργεια κηπευτικών, αλλά και των περίφημων φασολιών Χελμού, τα οποία ευνοούνται από το δροσερό κλίμα της περιοχής τους καλοκαιρινούς μήνες.
Είναι ιδανικός προορισμός για φυσιοδίφες, καθώς υπάρχει πληθώρα σπάνιας χλωρίδας και πανίδας, καθώς επίσης και γι' αυτούς που λατρεύουν την εξερεύνηση μονοπατιών μέσα στο αιωνόβιο δάσος και τα αθλήματα όπως αναρρίχηση, ορεινή πεζοπορία και ορεινή ποδηλασία.
Γιάννης Καψής
Ο '''Γιάννης Π. Καψής''' (1929 - 13 Νοεμβρίου 2017) ήταν Έλληνας δημοσιογράφος και πολιτικός.
Σόλος Αχαΐας
Ιστορία
Οι κάτοικοι του Σόλου, όπως και τον γειτονικών χωριών, συμμετείχαν ενεργά στην Επανάσταση του 1821 από τις πρώτες ημέρες της εξέγερσης. Ο οπλαρχηγός Αναγνώστης Γιαννόπουλος ή Πάτζος από το χωριό Περιστέρα Καλαβρύτων, σε αυτοβιογραφία του αναφέρει εκτενώς τις δοξολογίες και άλλες τελετές κατά την αναχώρηση των ενόπλων από τα χωριά Περιστέρα, Μεσορρούγι και Σόλο για την πολιορκία της Τρίπολης, στα τέλη Μαρτίου 1821:
Γιάννης Καψής
Βιογραφικό
Γεννήθηκε στην Αθήνα το 1929 και είναι πατέρας του δημοσιογράφου και πολιτικού Παντελή Καψή και του δημοσιογράφου και σχολιαστή ειδήσεων Μανώλη Καψή. Σπούδασε στην Νομική Σχολή του Εθνικού και Καποδιστριακού Πανεπιστημίου Αθηνών. Για ένα μικρό διάστημα άσκησε τη δικηγορία, αλλά τελικά αφοσιώθηκε εξ ολοκλήρου στη δημοσιογραφία, με την οποία ασχολούνταν επαγγελματικά από 17 ετών.
Σόλος Αχαΐας
Αξιοθέατα
Στο αρχοντικό του οπλαρχηγού της Ελληνικής Επανάστασης Νικολάου Χριστοδούλου (Σολιώτη) διακρίνονται πολεμίστρες και ζεματίστρες.
Γιάννης Καψής
Βιογραφικό
Ξεκίνησε ως βοηθός στο αστυνομικό ρεπορτάζ, αλλά πολύ  γρήγορα ασχολήθηκε με όλα  σχεδόν τα  είδη του   ρεπορτάζ  με  ειδίκευση  τελικά  στα πολιτικά και διπλωματικά θέματα. Διετέλεσε αρχισυντάκτης της εφημερίδας Έθνος από το 1958 έως το 1970, οπότε καταδικάστηκε από ειδικό Στρατοδικείο της χούντας των συνταγματαρχών και φυλακίστηκε λόγω των άρθρων του υπέρ της δημοκρατίας. Μετά την αποφυλάκισή του, εργάστηκε ως β΄ αρχισυντάκτης στην εφημερίδα Το Βήμα και στη συνέχεια ως διευθυντής στο περιοδικό Ταχυδρόμος. Μετά τα γεγονότα της εξέγερσης του Πολυτεχνείου το 1973, και για να αποφύγει τη σύλληψη, διέφυγε στο Λονδίνο μέχρι την πτώση της δικτατορίας. Εκτός από την εργασία του σε ελληνικές εφημερίδες, ο Καψής υπήρξε συνεργάτης διεθνών ΜΜΕ στην Ελλάδα, όπως το αμερικανικό περιοδικό Time.
Σόλος Αχαΐας
Αξιοθέατα
Ο Ιερός Ναός του Αγ. Γεωργίου, χτισμένος το 1806 επί οθωμανικής κυριαρχίας, διαθέτει ξυλόγλυπτο τέμπλο, του οποίου η κατασκευή διήρκεσε επτά ολόκληρα χρόνια από ντόπιο τεχνίτη. Η εικόνα της Παναγίας έχει βεβηλωθεί από τον Ιμπραήμ πασά που τη χάραξε στο πρόσωπο με σπαθί.
Γιάννης Καψής
Βιογραφικό
Με την αποκατάσταση της δημοκρατίας το 1974, ανέλαβε διευθυντής της εφημερίδας Τα Νέα μέχρι το 1982. Αυτή την περίοδο, Τα Νέα καθιερώθηκαν ως η πρώτη σε κυκλοφορία καθημερινή εφημερίδα, με πανελλαδική  κυκλοφορία γύρω στα 250.000 φύλλα, επιτυχία που πιστώθηκε σε μεγάλο βαθμό στον ίδιο.
Σόλος Αχαΐας
Αξιοθέατα
Επιλέγοντας ένα από τα μονοπάτια της διχάλας, λίγο πιο έξω από τον Σόλο με κατεύθυνση προς Μεσορρούγι, το αριστερό οδηγεί στην περιώνυμη "Βρύση της Γκόλφως", το σημείο συνάντησης του Τάσου και της Γκόλφως, των νέων δηλ. που είναι γνωστοί χάρη στο ειδυλλιακό διήγημα του Μεσορρούγιου συγγραφέα Σπύρο Περεσιάδη. Το δεξί μονοπάτι οδηγεί στην ιστορική θέση "Καστράκι" όπου έγινε αιματηρή μάχη μεταξύ Ελλήνων και Τούρκων με 2.500 θύματα από την πλευρά των αντιπάλων περίπου, σύμφωνα με μαρτυρίες των ντόπιων.
Γιάννης Καψής
Βιογραφικό
Τον Απρίλιο του 1982, ανέλαβε υφυπουργός Εξωτερικών στην κυβέρνηση του Ανδρέα Παπανδρέου, παραμένοντας σε αυτή τη θέση και στην επόμενη κυβέρνηση μέχρι το Σεπτέμβριο του 1987. Στο μεταξύ, από τον Ιανουάριο του 1987 ήταν ταυτόχρονα υφυπουργός Προεδρίας της Κυβέρνησης και Εξωτερικών. Στη συνέχεια, μετά το Σεπτέμβριο του 1987 πήρε τη θέση του αναπληρωτή υπουργού εξωτερικών έως τον Ιούλιο του 1989. Στη διάρκεια της θητείας του, διαπραγματεύθηκε το  γνωστό μορατόριουμ, μεταξύ Ελλάδος και Τουρκίας, διαχειρίσθηκε, στο  διπλωματικό  πεδίο, την  μεγάλη ελληνοτουρκική κρίση του 1987  και έγινε κυρίως γνωστός για τις σκληρές  θέσεις του, ιδίως στα θέματα του Αιγαίου και της Κύπρου. Επίσης διαπραγματεύτηκε και  υπέγραψε τη συμφωνία για την  απομάκρυνση  των  αμερικανικών  βάσεων. Παρά το  γεγονός  ότι η  συμφωνία αναθεωρήθηκε από την επόμενη κυβέρνηση, ως προς το εισαγωγικό μέρος της, οι τεχνικές  ρυθμίσεις παραμένουν σε ισχύ και  περιλαμβάνουν την κατάργηση της ετεροδικίας, της AMAG και ενός πλέγματος 120 συμφωνιών.
Σόλος Αχαΐας
Αξιοθέατα
Από εκεί υπάρχει ανηφόρα προς τα διάσημα από την ελληνική μυθολογία Ύδατα της Στυγός, μιας από τις τρεις πύλες του Άδη στην Ελλάδα. Εκεί περιπλανιόνταν οι σκιές των νεκρών που δεν απολάμβαναν τις προσήκουσες νεκρικές τιμές: ήταν οι ψυχές των συκοφαντών, των προδοτών και όσων είχαν διαπράξει ανόσιες πράξεις. Το νερό βγαίνει από ύψος 200 μέτρων, που κάνει την επιφάνεια του μαύρη γι αυτό είναι γνωστό και ως "Μαυρονέρι". Οι αρχαίοι θεωρούσαν τα νερά αυτά θανατηφόρα για ανθρώπους και ζώα.
Γιάννης Καψής
Βιογραφικό
Έχει τιμηθεί  με 14 παράσημα. Μετά τη συνταξιοδότηση του, αφοσιώθηκε στη συγγραφή  βιβλίων. Έχει εκδώσει 15  συνολικά  βιβλία, εκ  των  οποίων  τα  περισσότερα σημείωσαν μεγάλη εκδοτική επιτυχία, ενώ ιδιαίτερα δημοφιλές μέχρι σήμερα παραμένει το  πρώτο  του  βιβλίο, Χαμένες Πατρίδες, που  εξέδωσε το  1962.
Σόλος Αχαΐας
Αξιοθέατα
Σύμφωνα με τον Παυσανία, το νερό αυτό σπάει γυάλινα, λίθινα και πήλινα αντικείμενα, αποσαθρώνει τα οστέινα και μεταλλικά και αφήνει ανέπαφο μόνο τον χρυσό. Η περιοχή έχει απόκρημνα βράχια και μεγάλο υψόμετρο.
Γιάννης Καψής
Πηγές
Κατηγορία:Έλληνες δημοσιογράφοι Κατηγορία:Έλληνες υφυπουργοί Εξωτερικών Κατηγορία:Έλληνες αναπληρωτές υπουργοί Εξωτερικών Κατηγορία:Έλληνες υφυπουργοί Προεδρίας
Σόλος Αχαΐας
Αξιοθέατα
Άλλες κοντινές τοποθεσίες είναι το Μεσορρούγι, η Περιστέρα, η Ζαρούχλα και το Χιονοδρομικό κέντρο Καλαβρύτων που απέχει περίπου 28 χλμ. από τον Σόλο.
Διαβάστε επίσης
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
29 Αμφιτρίτη
Η Αμφιτρίτη είναι ένας από τους μεγαλύτερους αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 5,85 και φαινόμενο μέγεθος που κυμαίνεται από 8,58 ως 11,38. Ανακαλύφθηκε το 1854 από τον Γερμανό αστρονόμο Άλμπερτ Μαρτ και έλαβε το όνομα της μυθολογικής θεάς της θάλασσας, συζύγου του Ποσειδώνα.
Η μέση διάμετρος της Αμφιτρίτης υπολογίσθηκε σε 212,2 χλμ., ενώ η μάζα της εκτιμάται σε 10 τετράκις εκατομμύρια τόνους, με μέση πυκνότητα 2 γραμμάρια ανά κυβικό cm. Η μέση επιτάχυνση της βαρύτητας στον ισημερινό της Αμφιτρίτης εκτιμάται σε 5,93 cm/sec², δηλαδή η βαρύτητα εκεί είναι 165 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 112,2 m/sec.
Ο τύπος της Αμφιτρίτης είναι S (λιθώδης). Το άλβεδό της είναι 0,1793 και η θερμοκρασία στην επιφάνειά της εκτιμάται σε 102 βαθμούς Κελσίου κάτω από το μηδέν.
Η Αμφιτρίτη περιστρέφεται γύρω από τον εαυτό της μία φορά κάθε 5 ώρες και 23 λεπτά, ενώ η καμπύλη φωτός της υποδεικνύει την πιθανή ύπαρξη ενός κοντινού δορυφόρου της.
Εξωτερικοί σύνδεσμοι
Αμφιτριτ
Γεώργιος Κεδρηνός
Ο Γεώργιος Κεδρηνός ήταν βυζαντινός χρονογράφος. Έζησε στο τέλος του 11ου και στις αρχές του 12ου αιώνα.
Βιογραφία
Δεν είναι τίποτα γνωστό σχετικά με την καταγωγή του και την ζωή του, παρά μόνο ότι ήταν μοναχός.
Συγγράμματα
Έγραψε το έργο Σύνοψη Ιστοριών, μια χρονογραφία από την δημιουργία του κόσμου μέχρι την αρχή της βασιλείας του αυτοκράτορα Ισαάκιου Κομνηνού το 1057. Στη Σύνοψη Ιστοριών κάνει μια συρραφή των έργων παλιότερων χρονογράφων και ιστοριογράφων (Ψευδοσυμεών, Θεοφάνη, Γεώργιου Μοναχού, Κωνσταντίνου του Ρόδιου). Για τα γεγονότα μεταξύ 811-1057 αντιγράφει πιστά τον Σκυλίτζη.
Εξωτερικοί σύνδεσμοι
Κατηγορία:Βυζαντινοί χρονογράφοι Κατηγορία:Βυζαντινοί του 11ου αιώνα
Αγάθος (περιπολικό)
Υποκελευστής Αγάθος (Περιπολικό) / Ρ-231
Δωρεά της Εταιρείας "ΖΕΥΣ-ΑΔΕΛΦΟΙ ΠΑΤΕΡΑ". Ναυπηγήθηκε στα ελληνικά ναυπηγεία 'LAΜBRO-ZEH'. Παρελήφθη στις 23 Ιανουαρίου 1982 από τον ΣΕΑ/Μ Ν. Μοσχούτη. Χρησιμοποιήθηκε μόνο για εκπαίδευση χειρισμών των αξιωματικών ΣΕΑ/Μ λόγω προβλημάτων ταχύτητος και κραδασμών. Παροπλίσθηκε στις 8 Μαρτίου 1989.
Εξωτερικοί σύνδεσμοι
Κατηγορία:Ελληνικά περιπολικά πλοία
Η Ηώς (εφημερίδα)
Η Ηώς (Φεβρούαριος 1830 - Απρίλιος 1831), σύγγραμμα περιοδικόν ασχολούμενον περί την φιλολογίαν, φιλοσοφίαν, περί τας πιστήμας, τέχνας, γεωργίαν, εμπόριον κλπ. Εκδότης ήταν ο Εμμανουήλ Αντωνιάδης με τυπογράφο τον Κωνσταντίνο Δημίδη. Η αταξία στην κυκλοφορία της εφημερίδας του μαρτυρεί τις εκδοτικές του περιπέτειες. Τελικά υποχρεώθηκε να σταματήσει την έκδoση του φύλλου. Σε πρωτοσέλιδο άρθρο του τ/χ. 9 του Αυγούστου 1830 ο Αντωνιάδης πληροφορεί τους αναγνώστες του για όσα συνέβησαν στις 19 Απριλίου, μετά την έκδοση του τεύχους 7-8: «...περί την ανατολήν του ηλίου, το οίκημα και τυπογραφικόν κατάστημα του Εκδότου αυτής, ευρέθη περικυκλομένον από φρουράν, τα οποία καταπατήσασα η αστυνομία εσύναξε και εσφράγισεν όσα φύλλα εύρε...επήρεν όσα έγγραφα...και τέλος, σφραγίσας το πιεστήριον, το δυστυχές άψυχον πιεστήριον! το κατεδίκασεν εις δεσμά...»
Κομητειακή Ποδοσφαιρική Ομοσπονδία Σέφιλντ και Χάλαμσιρ
μικρογραφία|Παλαιότερο σήμα Η Κομητειακή Ποδοσφαιρική Ομοσπονδία Σέφιλντ και Χέιλαμσαϊρ (αγγλικά: Sheffield and Hallamshire County Football Association) η οποία αρχικά ονομαζόταν Ποδοσφαιρική Ομοσπονδία Σέφιλντ (Sheffield Football Association), ιδρύθηκε στο Σέφιλντ το 1867 και ήταν η πρώτη Κομητειακή Ποδοσφαιρική Ομοσπονδία (County FA, CFA) της Αγγλίας. Οι ομάδες της αποδέχτηκαν τους Κανόνες του Σέφιλντ μέχρι το 1878, όταν συγχωνεύθηκαν με τους κανόνες της αγγλικής Ποδοσφαιρικής Ομοσπονδίας. Στα μέλη της περιλαμβάνονται μερικά από τα παλαιότερα σωματεία ποδοσφαίρου στον κόσμο, όπως η Σέφιλντ και η Χέιλαμ. Σήμερα, η County FA είναι υπεύθυνη για τη διαχείριση, τον έλεγχο, την προώθηση και την ανάπτυξη του ποδοσφαίρου στο Σέφιλντ, το Ντονκάστερ, το Ρόδεραμ, το Μπάρνσλεϊ, το Γουόρκσοπ και το Χάντερσφιλντ.
Εξωτερικοί σύνδεσμοι
Κατηγορία:Σέφιλντ Κατηγορία:Ποδοσφαιρικές ομοσπονδίες Αγγλίας
Κεν Σουγκιμόρι
Ο Κεν Σουγκιμόρι (ιαπωνικά: 杉森 建, Χέπμπορν: Sugimori Ken, 27 Ιανουαρίου 1966) είναι Ιάπωνας σχεδιαστής, σκηνοθέτης βιντεοπαιχνιδιών, εικονογράφος και mangaka. Περισσότερο είναι γνωστός ως σχεδιαστής χαρακτήρων στο franchise του Pokémon. Ο Σουγκιμόρι ήταν αυτό που σχεδίασε και ολοκλήρωσε και τα 151 αρχικά πλάσματα Pokémon. Εκτός από τη σειρά βιντεοπαιχνιδιών, ασχολήθηκε με όλο το franchise, όπως με τις ταινίες που κυκλοφόρησαν καθώς και με τις trading cards (κάρτες Pokémon). Πέρα από αυτά, έχει δουλέψει και σε βιντεοπαιχνίδια όπως το Pulseman και τη σειρά Super Smash Bros..
Ο Σουγκιμόρι επίσης είναι ένας από τους ιδρυτές της εταιρείας Game Freak, μαζί με τους Σατόσι Τατζίρι και Τζουνίτσι Μασούντα. Σχεδιαστής χαρακτήρων της σειράς των Pokémon είναι έως σήμερα και συνήθως αυτός έχει τον τελευταίο λόγο των σχεδίων. Είχε αναφέρει ότι η έμπνευση του στον σχεδιασμό αυτών είναι μέσω παρατήρησης ζώων σε ζωολογικούς κήπους και και ενυδρεία. Σχετικά με αυτό το ζήτημα ο ίδιος είπε: «''Κάθε φορά που σχεδιάζω ένα νέο Pokémon νιώθω ότι πρέπει να κάνω κάτι που ο κόσμος δεν έχει ξαναδεί ποτέ. Και για να το καταφέρω αυτό, σκέφτομαι πράγματα που θα μπορούσαν να εκπλήξουν τους παίκτες''».
Εξωτερικοί σύνδεσμοι
Κατηγορία:Pokémon Κατηγορία:Ιάπωνες δημιουργοί μάνγκα Κατηγορία:Ιάπωνες εικονογράφοι
Κοπάουε
thumb|250px|Άποψη του ηφαιστείου To Κοπάουε (ισπανικά: Copahue), ισπανική προφορά ΔΦΑ koˈpawe, ή Κοπαχούε, είναι ενεργό ηφαίστειο στα σύνορα Χιλής-Αργεντινής. Το ηφαίστειο βρίσκεται στο επαρχιακό πάρκο Κοπάουε/Καβιάουε στη βόρεια Παταγονία. Το ηφαίστειο έχει ύψος 2.997 μέτρα. Αποτελείται από εννέα κρατήρες που σχηματίζουν μια γραμμή μήκους 2 χιλιομέτρων. Ο ανατολικός κρατήρας έχει μέσα μια όξινη ηφαιστειακή λίμνη με διάμετρο 300 μέτρα και παρουσιάζει έντονη φουμαρολική δραστηριότητα. Στη γλώσσα των Μαπούτσε Κοπάουε σημαίνει «νερό με θείο».
Περιγραφή
thumb|left|220px|Η ηφαιστειακή λίμνη του Κοπάουε Το Κοπάουε βρίσκεται στη νότια ηφαιστειακή ζώνη των Άνδεων. Τα ηφαίστεια αυτής της περιοχής σχηματίζονται από την καταβύθιση της πλάκας της Νάζκα κάτω από την τεκτονική πλάκας της νότιας Αμερικής. Ηφαίστεια αυτής της περιοχής που παρατηρούνται σε μόνιμη βάση είναι τα Βιγιαρρίκα και Γιάιμα. Το ίδιο το Κοπάουε βρίσκεται σε μια καλντέρα με διαστάσεις 6,5 επί 8,5 χιλιόμετρα που σχημάτιστηκε πριν 600.000 και 400.000 χρόνια και ονομάζεται Τράπα-τράπα. Αυτή με τη σειρά της βρίσκεται στο νοριοδυτικό άκρο της καλντέρας Καβιάουε (Ντελ Άγριο), που έχει διαστάσεις 15 επί 20 χιλιόμετρα. Αυτή η καλντέρα δημιουργήθηκε πριν 2 εκατομμύρια χρόνια.
Όξινες θερμές πηγές βρίσκονται στην ηφαιστειακή λίμνη του ηφαιστείου, στον ανατολικό κρατήρα ή αλλιώς Ελ Άγριο. Η λίμνη εκρέει στη ανατολικά του κρατήρα σε ύψος 2.750 μέτρων περίπου και εκεί ξεκινά ένα ποτάμι, ο Ρίο Άγριο, το οποίο καταλήγει στη λίμνη Καβιάουε μέσα στη μεγάλη καλντέρα. Πάνω από τη λίμνη υπάρχει ένας παγετώνας που την τροφοδοτεί με νερό. Κατά τη διάρκεια των εκρήξεων του Κοπάουε ο Ρίο Άγριο γίνεται ιδιαίτερα όξινος με pH 2 με 2,5.
Ηφαιστειακή δραστηριότητα
Οι εκρήξεις του ηφαίστειο κατά τους ιστορικούς χρόνους (από το 18ο αιώνα και μετά) ήταν μικρής ή μεσαίας ισχύος και αραιές. Εκρήξεις τον 20ο αιώνα από την λίμνη έχουν προκαλέσει πυροκλαστικές ροές και παραγωγή θείου. Οι πιο πρόσφατες εκρήξεις του έλαβαν χώρα το 1992, 1994, 1995, 2000 και 2012.
Η έκρηξη του 1992 ξεκίνησε τις 31 Ιουλίου με ένα μικρό νέφος στάχτης και θείου να ανέρχεται από τον ανατολικό κρατήρα. Μικρές στήλες στάχτης συνέχισαν να παράγονται και την επόμενη μέρα. Η όξινη λίμνη (pH 1,5) μέσα στο κρατήρα και μέρος του ηφαιστείου είχε καλυφθεί με στάχτη. Μια ισχυρότερη φρεατική έκρηξη έλαβε τις 2 Αυγούστου, η οποία ήταν η ισχυρότερη προκάλεσε πτώση τέφρας μέχρι 10 χιλιόμετρα μακριά από το ηφαίστειο. Μια ακόμη φρεατομαγματική έκρηξη παρήγαγε μια στήλη στάχτης ύψους 700 μέτρων τις 5 Αυγούστου. Η έκρηξη συνοδεύτηκε από αυξημένη σεισμική δραστηριότητα. Η ηφαιστειακή δραστηριότητα προκάλεσε πτώση της στάθμης της λίμνης της τάξης των 10 μέτρων. thumb|250px|Η έκρηξη του ηφαιστείου της 22 Δεκεμβρίου 2012 Η έκρηξη του 2000 ήταν η ισχυρότερη του ηφαιστείου που καταγράφηκε τον 20ο αιώνα. Ξεκίνησε την 1η Ιουλίου 2000 με πτώση τέφρας και λιθαριών (lapilli). Από το κοντινό χωριό Κοπάουε έφυγαν μετά από απόφαση έκτακτου συμβουλίου 200 άνθρωποι. Ο συναργεμός για τις αερομεταφορές άλλαξε σε πορτοκαλί. Στην πόλη Καβιάουε, 15 χιλιόμετρα από το ηφαίστειο, έπεσε στάχτη πάχους 30 εκατοστών, ενώ η στάχτη προκάλεσε προβλήματα στην ηλεκτροδότηση της πόλης. Μέχρι την επόμενη μέρα το νέφος στάχτης είχε φτάσει 100 χιλιόμετρα μακριά από το ηφαίστειο. Το pH στη λίμνη Καβιάουε είχε πέσει στο 2 και το χρώμα της είχε αλλάξει. Μετά τις 3 Ιουλίου η δραστηριότητα του ηφαιστείου μειώθηκε. Τις 5 και 6 Ιουλίου παρατηρήθηκαν πυροκλαστικές ροές και δραστηριότητα στρομπολικού τύπου, με ηφαιστειακές βόμβες. Τις 13 Ιουλίου μια έκρηξη παρήγαγε μια στήλη τέφρας ύψους 3 με 5 χιλιόμετρων. Η εκρηκτική δραστηριότητα τελείωσε στις 18 Οκτωβρίου 2000.
Το πρωί τις 22 Δεκεμβρίου 2012 ξεκίνησε μια νέα έκρηξη, με στήλες καπνού ύψους 1,5 χιλιομέτρου πάνω από το ηφαίστειο. Η Αργεντινή ύψωσε το επίπεδο συναργεμού για τις εναέριες μεταφορές στο κόκκινο, το υψηλότερο. Οι πιλότοι καλούνται να αποφύγουν την περιοχή. Η έκρηξη έχει ήδη προκαλέσει σημαντική οικονομική καταστροφή επειδή συνέβη στο αποκορύφωμα της ετήσιας τουριστικής κίνησης, που επικεντρώνεται στα σπα και τις θερμές πηγές της περιοχής. Αρκετοί κάτοικοι της περιοχής έφυγαν οικιοθελώς.
Στα τέλη του Μαΐου του 2013, το ηφαίστειο αύξησε σημαντικά τη δραστηριότητά του, με συνεχείς σεισμούς, σε τέτοιο βαθμό ώστε οι αρχές Χιλής και Αργεντινής να θέσουν το ηφαίστειο σε κόκκινο συναγερμό τις 27 και 28 Μαΐου αντίστοιχα. Σε πρώτη φάση προτάθηκε η εκκένωση όλων των χωριών σε απόσταση 25 χιλιομέτρων, που αντιστοιχούν σε περίπου 2.240 κατοίκους από τη πλευρά της Χιλής και άλλους 600 από την πλευρά της Αργεντινής, η οποίοι αποκαμρύνθηκε τις 27 Μαΐου από τις εστίες τους. Οι αρχές της Αργεντινής ζήτησαν οι κάτοικοι της πόλης Καβιάουε να καταφύγουν στη γειτονική πόλη Λονκοπουέ (Loncopué).
Εξωτερικοί σύνδεσμοι
Κατηγορία:Ηφαίστεια της Χιλής Κατηγορία:Ηφαίστεια της Αργεντινής Κατηγορία:Άνδεις
Κόλιν Τζάκσον
Ο Κόλιν Τζάκσον (Colin Ray Jackson) (γεν. 1967) είναι Βρετανός πρώην αθλητής του στίβου ο οποίος έτρεχε κυρίως στα 110 μέτρα με εμπόδια.
Στο συγκεκριμένο αγώνισμα ήταν αργυρός ολυμπιονίκης το 1988 στη Σεούλ και Παγκόσμιος Πρωταθλητής στον ανοιχτό στίβο το 1993 και το 1999. Έχει κερδίσει άλλα δύο μετάλλια (χάλκινο και αργυρό) σε παγκόσμια πρωταθλήματα στον ανοιχτό στίβο το 1987 και το 1997 αντίστοιχα. Στον κλειστό στίβο ήταν παγκόσμιος πρωταθλητής στα 60 μέτρα με εμπόδια το 1999 και άλλες τρεις φορές κέρδισε το ασημένιο μετάλλιο. Επίσης ήταν τέσσερις φορές πρωταθλητής Ευρώπης στα 110 μέτρα με εμπόδια στον ανοιχτό στίβο και δύο φορές στα 60 μέτρα με εμπόδια και μια φορά στα 60 μέτρα στον κλειστό στίβο. Κέρδισε επίσης δύο φορές το χρυσό μετάλλιο και δύο φορές το ασημένιο στους Αγώνες της Κοινοπολιτείας αγωνιζόμενος για την Ουαλία.
Το 1993 στο Παγκόσμιο Πρωτάθλημα Ανοικτού Στίβου στη Στουτγκάρδη συμμετείχε στην ομάδα της Μεγάλης Βρετανίας στη σκυταλοδρομία 4Χ100, που κέρδισε το ασημένιο μετάλλιο.
Παραπομπές
Κατηγορία:Βρετανοί αθλητές του στίβου Κατηγορία:Βρετανοί Ολυμπιονίκες Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Ντομένικο Γκιρλαντάιο
Βιογραφία
Σχετικά με την εκπαίδευσή του, λίγες πληροφορίες είναι γνωστές και θεωρείται πιθανό πως εργάστηκε αρχικά στο εργαστήριο του χρυσοτέχνη πατέρα του. Σύμφωνα με τον Τζόρτζιο Βαζάρι, υπήρξε μαθητής του Αλέσιο Μπαλντοβινέτι (Alessio Baldovinetti). Οι πρώτοι γνωστοί πίνακες του Γκιρλαντάιο χρονολογούνται στις αρχές της δεκαετίας του 1470 και σε αυτούς συγκαταλέγονται ορισμένες νωπογραφίες για την εκκλησία των Αγίων Πάντων της Φλωρεντίας (περ. 1472-1473). Για την ίδια εκκλησία φιλοτέχνησε το 1480 μία νωπογραφία του Αγίου Ιερώνυμου, έργο που συμπληρώθηκε λίγο αργότερα από τη νωπογραφία του Αγίου Αυγουστίνου, του Μποτιτσέλι. Το 1481 επισκέφτηκε τη Ρώμη, προσκεκλημένος του Πάπα Σίξτου Δ΄, προκειμένου να διακοσμήσει ένα τμήμα της Καπέλα Σιστίνα και τα επόμενα χρόνια έλαβε αρκετές και σημαντικές παραγγελίες. Μεταξύ αυτών ξεχωρίζουν οι νωπογραφίες που αναπαριστούν σκηνές από το βίο του Αγίου Φραγκίσκου της Ασσίζης, κατά παραγγελία του Φραντσέσκο Σασέτι, καθώς και εκείνες που φιλοτέχνησε για λογαριασμό του Τζιοβάνι Τορναμπουόνι, με θέμα το βίο του Αγίου Ιωάννη του Βαπτιστή. Το έργο του Γκιρλαντάιο περιλαμβάνει επίσης προσωπογραφίες επιφανών προσωπικοτήτων και μελών οικογενειών που υπήρξαν παραγγελιοδότες του.
Γιος του ήταν ο, επίσης ζωγράφος, Ριντόλφο Γκιρλαντάιο.
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Ζωγράφοι της Αναγέννησης
Υποχονδρίαση
Η υποχονδρίαση ανήκει στις σωματόμορφες διαταραχές και χαρακτηρίζεται από την μεγιστοποίηση συνηθισμένων σωματικών ενοχλημάτων και την δημιουργία φόβου ότι το άτομο πάσχει από κάποια ασθένεια. Ουσιαστικά το άτομο με υποχονδρίαση πιστεύει ότι είναι πολύ πιθανό να πάσχει ή να εμφανίσει σοβαρή νόσο και σταδιακά πείθεται ότι είναι άρρωστος, ενώ στην πραγματικότητα δεν είναι. Με το παραμικρό σύμπτωμα ο υποχόνδριος έχει επιβεβαιωθεί ότι είναι άρρωστος. Παράλληλα, συνήθως αντιστέκεται σθεναρά στον καθησυχασμό, όπως για παράδειγμα τις ιατρικές εξετάσεις και νομίζει ότι τα αποτελέσματα είναι λανθασμένα ή καθησυχάζεται για ένα πολύ μικρό χρονικό διάστημα και στη συνέχεια πιστεύει ότι είναι άρρωστος. Το άτομο αποκτά εμμονή με την υγεία του, αναπτύσσει μη ρεαλιστικούς φόβους μόλυνσης και έντονο ενδιαφέρον για ιατρικές πληροφορίες, ενώ συχνά αποκτά έντονο φόβο για τα φάρμακα και τις αντιβιώσεις.
Αιτιολόγηση
Η υποχονδρίαση οφείλεται σε ένα μεγάλο ποσοστό σε ψυχοκοινωνικούς παράγοντες, δηλαδή πολλά άτομα που πάσχουν από υποχονδρίαση έχουν υποστεί σωματική και σεξουαλική κακοποίηση. Επιπροσθέτως, έχει παρατηρηθεί ότι άτομα που πέρασαν από διάφορες ασθένειες κατά την παιδική ηλικία τους ή άτομα που δέχονταν πίεση από τους γονείς τους επειδή ήταν υπερπροστατευτικοί, περνώντας τα χρόνια έγιναν υποχόνδριοι. Επίσης υπάρχει και η περίπτωση υποχόνδριου που όντας παιδί μεγάλωσε σε ένα περιβάλλον αδιαφορίας και προσπαθούσε να τραβήξει την προσοχή των γονιών του επικαλούμενο σωματικά συμπτώματα. Έτσι, με την ενηλικίωση, το άτομο δημιουργεί υποχονδρίαση καθώς με τον τρόπο αυτό λαμβάνει προσοχή και φροντίδα από συγγενείς και φίλους. Σε ορισμένες περιπτώσεις τα συμπτώματα υποχονδρίασης εμφανίζονται μετά από τραυματικές εμπειρίες, όπως προβλήματα υγείας που πέρασαν άτομα του οικείου περιβαλλοντος του ατόμου, προκαλώντας στο ίδιο έντονο άγχος και φόβο για νόσο, καθώς και τον θάνατο.
Αποτελέσματα
Η υποχονδρίαση άμεσα και έμμεσα μετατρέπεται σε απειλή για το ίδιο το άτομο, τόσο σωματικά όσο και ψυχικά. Πιο συγκεκριμένα, συχνά παρατηρούνται οργανικές αλλαγές που οφείλονται στο άγχος που αισθάνεται το άτομο, όπως για παράδειγμα αλλαγές στη λειτουργία του εντέρου, κοιλιακοί πόνοι, ναυτία, ζαλάδα, διαταραχές στον ύπνο κλπ. Αυτό έχει ως αποτέσματα να διαβεβαιώνει το άτομο ότι πάσχει από κάποιου είδους σοβαρής ασθένειας. Επίσης παρατηρούνται και αλλαγές στην συμπεριφορά του ασθενούς, ο οποίος γίνεται πιο εσωστρεφής και φοβικός τύπος, ενώ επίσης στο επίπεδο του οικογενειακού και φιλικού περιβάλλοντος όπως είναι λογικό εμφανίζονται προβλήματα λόγο του έντονου ενασχολισμού του ατόμου με την υγεία του. Ένα ακόμη σοβαρό εμπόδιο στη ζωή ενός υποχόνδριου είναι ότι επηρεάζεται η αποδοτικότητα και η λειτουργικότητα του στις καθημερινές του υποχρεώσεις, όπως για παραδειγμά στη δουλειά.
Θεραπεία
Η θεραπεία της υποχονδρίασης έχει να κάνει με την φαρμακευτική και την γνωσιακή αντιμετώπιση. Αρχικά, σύμφωνα με μελέτες ειδικών διαπιστώθηκε ότι η φαρμακευτική μέθοδος έχει αποτελέσματα. Σε μια έρευνα που έγινε το 1996 πήραν είκοσι υποχόνδριους και τους χώρισαν σε δύο ομάδες, στην μια χορηγούσαν εικονικά φάρμακα και στην άλλη φλουοξετίνη, έτσι μετά απο ένα μεγάλο χρονικό διάστημα παρατηρήθηκε ότι το ποσοστό των ατόμων που ακολουθούσαν κανονική φαρμακευτική αγωγή σταμάτησαν να εμφανίζουν συμπτώματα υποχονδρίασης σε σχέση με τα άτομα που ακολουθούσαν εικονική αγωγή. Από την άλλη πλευρά η γνωσιακή θεραπεία είναι ουσιαστικά ψυχολογική θεραπεία. Πιο συγκεκριμένα, ο ασθενής συνεργάζεται με τον θεραπευτή, ο οποίος προσπαθεί να τον ενθαρρύνει, το αποτέλεσμα είναι το άτομο σταματάει να ασχολείται τόσο με ιατρικές πληροφορίες και επισκέψεις στον γιατρό, μειώνει το άγχος και ελέγχει καλύτερα τα συναισθήματά του. Τέλος από την μέθοδο αυτή το άτομο αποκτά γνώση και καθησυχάζεται καθώς μαθαίνει ότι αυτό που νιώθει είναι φυσιολογικό, για παράδειγμα είναι φυσιολογικό να σου κόβεται η ανάσα μετά από άσκηση. Η όλη θεραπευτική διαδικασία χρήζει ιδιαίτερης προσοχής αλλά και επιμονής, καθώς και να σταματήσουν τα συμπτώματα της υποχονδρίασης θα πρέπει να αντιμετωπιστεί και το ψυχοπιεστικό υπόβαθρο που δημιούργησε την όλη διαταραχή, εάν δεν αντιμετωπιστεί αυτή η βάση της όλης ασθένειας, τίποτα δεν θα έχει ξεπεραστεί πλήρως και θα αποτελεί ένα φαύλο κύκλο.
Εξωτερικοί σύνδεσμοι
Κατηγορία:Σωματοφόρες διαταραχές
Κρωβύλη και Κόριννα
Η Κρωβύλη και Κόριννα είναι ένας από τους δεκαπέντε εταιρικούς διαλόγους που δημιούργησε ο Λουκιανός που αναφέρονται όχι στις λίγες μεγαλόσχημες αλλά στις πολλές άσημες εταίρες που τις δέρνει η φτώχεια· κι αυτό άσχετα από τα γνωστά ή άγνωστα ονόματα με τα οποία τις παρουσιάζει.
Γενικά
Πρόκειται για κοινωνική σάτιρα που δεν είναι καθόλου ένα σκανδαλιστικό και πορνογραφικό κείμενο. Οι εταίρες του συμπληρώνουν την παρουσίαση των καημών και των εξευτελισμών της φτωχολογιάς των χρόνων εκείνων. Πρέπει να συμπεράνουμε με ασφάλεια ότι την εποχή αυτή η πορνεία είχε σημειώσει μεγάλη διάδοση. Για την καταπολέμησή της ο Δίων ο Χρυσόστομος 1ος αι. είχε αναλάβει ολόκληρη εκστρατεία εκφωνώντας πύρινους λόγους. Αλλά ο Λουκιανός δεν έχει τις ίδιες προθέσεις. Ούτε επιδιώκει να φρονηματίσει, ούτε προσπαθεί να διορθώσει έναν καταδικασμένο κόσμο. Οι εταίρες θα του προσφέρουν μόνο μιαν ακόμη ευκαιρία να χαριτολογήσει, να διαγράψει ανθρώπινους χαρακτήρες, να σοκάρει και να σαρκάσει. Τίποτε περισσότερο. )
Εξωτερικοί σύνδεσμοι
Κατηγορία:Έργα του Λουκιανού
Θαλασσόκοσμος
To Cretaquarium - Θαλασσόκοσμος επινοήθηκε από τους υπαλλήλους του πρώην Ινστιτούτου Θαλάσσιας Βιολογίας Κρήτης, είναι δηλαδή δημιούργημα του Ελληνικού Κέντρου Θαλασσίων Ερευνών και έτσι υποστηρίζεται από τη γνώση την εξειδίκευση και την καινοτομία που οι Έλληνες Επιστήμονες του Υδάτινου περιβάλλοντος έχουν αναπτύξει τα τελευταία 20 χρόνια. thumb|300px
Εκπαιδευτικά προγράμματα
Το Cretaquarium επίσης πραγματοποιεί εκπαιδευτικά προγράμματα που απευθύνονται σε όλες τις τάξεις της Πρωτοβάθμιας και Δευτεροβάθμιας Εκπαίδευσης. Τα θέματα των προγραμμάτων εκπονούνται στους χώρους του ενυδρείου με την καθοδήγηση και επίβλεψη ειδικών επιστημόνων του Ενυδρείου και του Ελληνικού Κέντρου Θαλασσίων Ερευνών. Το θεματικό περιεχόμενο του κάθε προγράμματος είναι προσαρμοσμένο στο επίπεδο της βαθμίδας των μαθητών που το επιλέγουν και έχει έντονο βιωματικό χαρακτήρα. Επίσης, μέρος των προγραμμάτων γίνεται σε συνεργασία με το Ευρωπαϊκό Δίκτυο Αριστείας EUR-OCEANS, το οποίο και παρέχει μια σειρά εκδόσεων για θέματα θαλάσσιας επιστήμης και κλιματικής αλλαγής.
thumb|Κέντρου Έρευνας – Τεχνολογίας και Αναψυχής στη Μεσόγειο "Cretaquarium - Θαλασσόκοσμος".
Επίσκεψη
Το Cretaquarium είναι ανοικτό κάθε ημέρα κατά τη διάρκεια όλου του χρόνου καθώς και κατά τις αργίες. Απρίλιος-Μάιος-Ιούνιος-Ιούλιος-Αύγουστος-Σεπτέμβριος-Οκτώβριος: Από 9:30 έως 19:00 -Νοέμβριος-Δεκέμβριος-Ιανουάριος-Φεβρουάριος-Μάρτιος-: Από 9:30 έως 17:00
Η γενική είσοδος είναι στα 6€ από Νοέμβριο έως Μάρτιο και 10€ από Απρίλιο έως Οκτώβριο.
Δείτε ακόμα
Κατηγορία:Ενυδρεία στην Ελλάδα Κατηγορία:Μουσεία στο Ηράκλειο
Crazy Taxi: Fare Wars
To Crazy Taxi: Fare Wars (γνωστό στην Ιαπωνία και ως Crazy Taxi: Double Punch) είναι βιντεοπαιχνίδι οδήγησης για το PSP, port των Crazy Taxi και Crazy Taxi 2. Αναπτύχθηκε από την εταιρεία Sniper Studios και διανεμήθηκε από τη Sega στη Βόρεια Αμερική στις 7 Αυγούστου του 2007, στην Αυστραλία στις 27 Αυγούστου του 2007, στην Ευρώπη στις 28 Σεπτεμβρίου του ίδιου έτους και στην Ιαπωνία στις 14 Αυγούστου του επόμενου έτους. Το παιχνίδι περιλαμβάνει και τη λειτουργία πολλαπλών παικτών, η οποία δεν υπάρχει στους προκατόχους του, όπου οι παίκτες ανταγωνίζονται για πελάτες και χρήματα.
36 Αταλάντη
Η Αταλάντη είναι ένας μεγάλος αλλά σκοτεινόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,46. Ανακαλύφθηκε το 1855 από τον Χέρμαν Γκόλντσμιντ και έλαβε το όνομα του προσώπου της αρχαίας ελληνικής μυθολογίας.
Crazy Taxi: Fare Wars
Τρόπος παιχνιδιού
Το Crazy Taxi: Fare Wars συνδυάζει τα Crazy Taxi και Crazy Taxi 2 και προσθέτει νέα στοιχεία που επιτρέπουν στον παίκτη να αλληλεπιδρά με τους αντιπάλους του. Υπάρχει η ικανότητα ασύρματης σύνδεσης με άλλα κοντινά συστήματα PSP μέσω του Ad Hoc ή του game sharing. Το παιχνίδι δίνει τη δυνατότητα καταγραφής παιχνιδιού. Επίσης, προσφέρει την ικανότητα αναπαραγωγής κομματιών .mp3 που είναι περασμένα στην κάρτα μνήμης του PSP, στο παιχνίδι. Σχεδόν όλα τα ηχητικά εφέ του παιχνιδιού ηχογραφήθηκαν ξανά και είναι εντελώς διαφορετικά από προηγούμενες εκδοχές του Crazy Taxi.
36 Αταλάντη
Η μεγάλη εκκεντρότητα της τροχιάς της Αταλάντης έχει ως αποτέλεσμα η εκάστοτε απόστασή της από τον Ήλιο να κυμαίνεται πολύ.
Crazy Taxi: Fare Wars
Διαφορές
Το soundtrack του γνήσιου παιχνιδιού περιείχε τραγούδια των μουσικών συγκροτημάτων Bad Religion και The Offspring, τα οποία αφαιρέθηκαν, όπως και τα ονόματα franchises αληθινών καταστημάτων, λόγω προβλημάτων αδειών, όμως κάποια χαρακτηριστικά των αλυσίδων σχετικά με τον σχεδιασμό παρέμειναν ως είχαν. Για παράδειγμα, η Pizza Parlor χρησιμοποιεί την χαρακτηριστική κόκκινη οροφή των Pizza Hut. Ωστόσο, το παιχνίδι επιτρέπει τα προσαρμοσμένα soundtracks σε μορφή .mp3 από την κάρτα μνήμης της συσκευής. Προστέθηκε η δυνατότητα πολλαπλών παικτών μέσω Ad Hoc και game sharing με μόνο ένα αντίγραφο του παιχνιδιού, η καταγραφή περίπου 80 δευτερολέπτων παιχνιδιού και η μεταφορά του αρχείου σε υπολογιστή.
36 Αταλάντη
Η μέση διάμετρος της Αταλάντης υπολογίσθηκε σε 105,6 χλμ., ενώ η μάζα της εκτιμάται σε 1,2 τετράκις εκατομμύριο τόνους, με πιθανή μέση πυκνότητα 2 γραμμάρια ανά κυβικό cm. Η μέση επιτάχυνση της βαρύτητας στον ισημερινό της Αταλάντης εκτιμάται σε 2,95 cm/sec², δηλαδή η βαρύτητα εκεί είναι 332 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 55,8 m/sec.
Crazy Taxi: Fare Wars
Υποδοχή
Μετά την κυκλοφορία του, το παιχνίδι έλαβε μέτρια προς ανάμεικτη κριτική. Το GameRankings το βαθμολόγησε με 65.34%, ενώ το Metacritic με 64 στα 100.
Παραπομπές
Κατηγορία:Crazy Taxi Κατηγορία:Βιντεοπαιχνίδια του 2007 Κατηγορία:Βιντεοπαιχνίδια αγώνων Κατηγορία:Βιντεοπαιχνίδια δράσης Κατηγορία:Βιντεοπαιχνίδια ανοικτού κόσμου Κατηγορία:Αποκλειστικότητες του PlayStation Portable Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
36 Αταλάντη
Ο φασματικός τύπος της Αταλάντης είναι άγνωστος. Το άλβεδό της είναι 0,065 και η θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.
Η Αταλάντη περιστρέφεται γύρω από τον εαυτό της μία φορά κάθε 9 ώρες και 56 λεπτά.
Εξωτερικοί σύνδεσμοι
Αταλαντη
Πικ-νικ (ταινία, 1955)
μικρογραφία|260x260εσ|Η [[Κιμ Νόβακ και ο Γουίλιαμ Χόλντεν σε σκηνή της ταινίας]] Η ταινία Πικ-νικ (αγγλ. Picnic) είναι δράμα παραγωγής 1955 γυρισμένο σε Σινεμασκόπ από τον Τζόσουα Λόγκαν. Η ταινία, που περιγράφει τη ζωή, τις συνήθειες και τις προκαταλήψεις των ανθρώπων της μέσης αμερικανικής επαρχιακής πόλης, είναι βασισμένη στο ομώνυμο θεατρικό έργο του Γουίλιαμ Ινγκ που ανέβηκε στο Μπρόντγουεϊ το 1953 και χάρισε στο συγγραφέα Βραβείο Πούλιτζερ. Πρωταγωνιστές της ταινίας είναι ο Γουίλιαμ Χόλντεν και η Κιμ Νόβακ και πλαισιώνονται από τους Σούζαν Στράσμπεργκ, Κλιφ Ρόμπερτσον, Μπέτι Φιλντ, Άρθουρ Ο'Κόνελ, Νικ Άνταμς και Ρόζαλιντ Ράσελ. Η ταινία προτάθηκε για έξι βραβεία όσκαρ και κέρδισε 2.
Υπόθεση
Ανήμερα της γιορτής των εργατών ένας τυχοδιώκτης, ο Χαλ Κάρτερ (Γουίλιαμ Χόλντεν), φτάνει σε μια μικρή πόλη του Κάνσας προκειμένου να ζητήσει βοήθεια για να αποκατασταθεί επαγγελματικά από έναν παλιό του συμφοιτητή από το κολέγιο τον Άλαν Μπένσον (Κλιφ Ρόμπερτσον). Τα χρόνια έχουν περάσει κι ο Χαλ που θεωρούνταν ένας άνδρας ο οποίος είχε όλα τα προσόντα για να τα καταφέρει στη ζωή, δεν είναι παρά μόνο ένας αποτυχημένος παίχτης του ράγκμπι με μεγάλο στόμα. Η άφιξη του Χαλ στην πόλη προκαλεί τον πόθο στην καρδιά τριών γυναικών. Μια απ' αυτές είναι η Ματζ (Κιμ Νόβακ) η αρραβωνιαστικιά του Άλαν, την οποία ο Χαλ ερωτεύεται. Όταν το πάθος μεταξύ του Χαλ και της Ματζ φουντώνει κατά τη διάρκεια του καθιερωμένου πικ-νικ, η σύγκρουση μεταξύ του Χαλ και του Άλαν θα είναι αναπόφευκτη.
Πληροφορίες Παραγωγής
Ταινία βασισμένη στο βραβευμένο με Πούλιτζερ θεατρικό έργο του Αμερικανού συγγραφέα Γουίλιαμ Ινγκ (υπεύθυνου επίσης για τη συγγραφή των: Στάση λεωφορείου, Πυρετός στο αίμα κλπ), αποτελεί μια από τις πιο τολμηρές χολυγουντιανές παραγωγές της δεκαετίας του '50.
Σε μια περίοδο μεταρρυθμίσεων για τον αμερικανικό κινηματογράφο ο Ινκγ έγραψε τη θεατρική παράσταση Πικ-Νικ που έκανε πρεμιέρα στο Μπρόντγουεϊ το 1953, με πρωταγωνιστές τους: Ραλφ Μίκερ, Τζανίς Ριουλ, Κιμ Στάνλεϊ και Πωλ Νιούμαν. Ο Νιούμαν πέρασε από ακρόαση για τον πρωταγωνιστικό ρόλο αλλά κρίθηκε ακατάλληλος κι έτσι έκανε το ντεμπούτο του στο σανίδι στο ρόλο του Άλαν Μπένσον.
Η Columbia αγόρασε τα δικαιώματα του θεατρικού για 300.000 δολάρια και ξεκίνησαν οι ετοιμασίες για την κινηματογραφική μεταφορά της παράστασης. Ο Ντάνιελ Τάραντας, ήδη κάτοχος ενός όσκαρ για τη συγγραφή του σεναρίου του Όσο υπάρχουν άνθρωποι (From Here To Eternity, 1953), κλήθηκε για να διασκευάσει το έργο του Ινγκ, ενώ τη σκηνοθεσία ανέλαβε ο Τζόσουα Λόγκαν που είχε σκηνοθετήσει την παράσταση στο Μπρόντγουεϊ. Ο ρόλος του Χαλ Κάρτερ δόθηκε στον Γουίλιαμ Χόλντεν, ο οποίος στα 37 ένιωθε πολύ μεγάλος για να τον ερμηνεύσει και γι' αυτόν το λόγο ξύρισε το στήθος του. Ο Χόλντεν είχε επίσης ανασφάλειες όσον αφορά το γύρισμα της σκηνής στην οποία χορεύει με την Κιμ Νόβακ, η οποία είναι η πιο αισθησιακή σκηνή της ταινίας και ζήτησε αντικαταστάτη. Τελικά ο ηθοποιός τα κατάφερε μόνος του σε κατάσταση μέθης. Ο ρόλος της Ματζ Όουενς πήγε στο ανερχόμενο αστέρι της Columbia Κιμ Νόβακ και την έκανε σταρ (την ίδια χρονιά η ηθοποιός πρωταγωνίστησε και στο Ο άνθρωπος με το χρυσό χέρι (The Man With The Golden Arm) του Ότο Πρέμινγκερ, ενώ 3 χρόνια αργότερα ερμήνευσε το διπλό ρόλο της Μάντλιν Έλστερ / Τζούντι Μπάρτον στο αριστούργημα του Άλφρεντ Χίτσκοκ Δεσμώτης του ιλίγγου (Vertigo). Η Ρόζαλιντ Ράσελ κατάφερε να κερδίσει το ρόλο της δασκάλας Ρόζμαρι Σίντνεϊ, που ήθελε τόσο πολύ, ενώ ο ρόλος της Μίλι, της μικρής αδελφής της Ματζ, πήγε στη Σούζαν Στράσμπεργκ την κόρη του Λι Στράσμπεργκ καθηγητή της υποκριτικής και θεμελιωτή της μεθόδου στο Actors Studio. Τα γυρίσματα έγιναν στο Κάνσας κι ολοκληρώθηκαν τον Ιούλιο του 1955.